Avengers: Endgame
<s>Avengers: Endgame () je američki naučnofantastični superherojski film iz 2019. godine, zasnovan na istoimenom Marvelovom stripu.</s><s>Režiju potpisuju braća Entoni i Džo Ruso, po scenariju Kristofera Markusa i Stivena Makfilija na osnovu stripa Osvetnici autora Stena Lija i Džeka Kirbija.</s><s>Producent filma je Kevin Fajgi.</s><s>Direktan je nastavak filma Avengers: Infinity War (2018) i dvadeset i drugi je film u seriji filmova Marvelovog filmskog univerzuma.</s><s>Glavne uloge tumače Robert Dauni jr, Kris Evans, Mark Rafalo, Kris Hemsvort, Skarlet Džohanson, Džeremi Rener, Don Čidl, Pol Rad, Bri Larson, Karen Gilan, Danaj Gurira, Benedikt Vong, Džon Favro, Bredli Kuper, Gvinet Paltrou i Džoš Brolin.</s><s>U filmu, preživeli članovi Osvetnika i njihovi saveznici pokušavaju da poprave štetu koju je Tanos naneo u Ratu beskraja.</s><s>Film je bio najavljen u oktobru 2014. kao Osvetnici: Rat beskraja – Drugi deo, ali Marvel je kasnije izmenio naslov.</s><s>Braća Ruso su se pridružili kao režiseri u aprilu 2015, dok su Markus i Makfili najavljeni kao scenaristi mesec dana kasnije.</s><s>Film služi kao zaključak priče Marvelovog filmskog univerzuma do tog trenutka, završavajući priče nekoliko glavnih likova.</s><s>Snimanje je započelo u avgustu 2017. u Okrugu Fejet i završeno u januaru 2018. godine, a film je sniman istovremeno sa Ratom beskraja.</s><s>Dodatne scene su snimljene u Atlanti, Njujorku, Škotskoj i Engleskoj.</s><s>Priča prikazuje nekoliko momenata iz ranijih filmova, vraćajući glumce i postavke iz čitave franšize, kao i muziku iz prethodnih filmova.</s><s>Zvanični naslov je otkriven u decembru 2018. godine.</s><s>Sa procenjenim budžetom od 356 miliona dolara, jedan je od najskupljih filmova ikada snimljenih.</s><s>Pošto je izlazak filma bio naširoko iščekivan, Dizni ga je podržao opsežnom marketinškom kampanjom, najvećom za jedan Marvelov film.</s><s>Premijerno je prikazan 22. aprila 2019. u Los Anđelesu, dok je u američkim bioskopima realizovan 26. aprila iste godine.</s><s>U filmu su pohvaljeni režija, gluma, muzika, akcione scene, vizuelni efekti i emocionalna težina, a kritičari su posebno pohvalili vrhunac priče iz 22 filma.</s><s>Zaradio je skoro 2,8 milijardi dolara širom sveta, prestižući ukupnu zaradu Rata beskraja za samo jedanaest dana i oborio je brojne rekorde u zaradi, a takođe je postao najuspešniji film ikada, prestižući film Avatar (2009), i taj rekord je držao do marta 2021. godine.</s><s>Osvojio je i bio je nominovan za brojne nagrade, uključujući nominaciju za Oskara u kategoriji za najbolje vizuelne efekte, tri nominacije za Filmske nagrade po izboru kritičara (osvojivši dve), kao i nominaciju za nagradu BAFTA u kategoriji za najbolje vizuelne efekte.</s>

<s>Uloge</s>

<s>Vanjske veze</s>

<s></s>

<s>Filmovi 2019.</s><s>Američki filmovi
SF-filmovi
Akcije (filmovi)
Pustolovni filmovi
IMAX filmovi
Filmovi o Avengersima</s>

